Diari Oficial de la Generalitat Valenciana


Sumari del DOGV 7366, del 23-09-2014 (2014/8615)

RESOLUCIÓ de 19 de setembre de 2014, del conseller d'Hisenda i Administració Pública, per la qual es dóna publicitat a l'Acord de la Mesa General de Negociació I de la Generalitat, de data 17 de setembre de 2014, adoptat en el marc del diàleg social per al període 2014-2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7366

Data del DOGV
:   23-09-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/8615


Data del document
:   19-09-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * prima salarial
    * funció pública
    * legislació
    * funcionari
    * carrera professional

RESOLUCIÓ de 19 de setembre de 2014, del conseller d'Hisenda i Administració Pública, per la qual es dóna publicitat a l'Acord de la Mesa General de Negociació I de la Generalitat, de data 17 de setembre de 2014, adoptat en el marc del diàleg social per al període 2014-2015. [2014/8615]  
La Mesa General de Negociació I, de personal funcionari, estatutari i laboral, ha subscrit l'Acord, en data 17 de setembre de 2014, adoptat en desplegament del que preveu el punt sext de l'Acord subscrit en data 23 d'octubre de 2013, que preveu, entre les funcions de la Comissió Paritària, les de realitzar el seguiment, la valoració i l'anàlisi del desenrotllament del dit acord, entre les quals es troba l'avaluació de la proposta del percentatge de percepció del complement de carrera professional horitzontal del personal fix de l'Administració de la Generalitat.  
  
L'acord subscrit ha sigut ratificat pel Consell en la reunió del dia 19 de setembre de 2014.  
Per tot això, de conformitat amb el que disposa l'article 38.6 de la Llei 7/2007, de 12 d'abril, de l'Estatut Bàsic de l'Empleat Públic, resolc:  
Donar publicitat, per mitjà de la seua publicació en el Diari Oficial de la Comunitat Valenciana, a l'Acord de la Mesa General de Negociació I, de data 17 de setembre de 2014, adoptat en el marc del diàleg social per al període 2014-2015.  
  
València, 19 de setembre de 2014.- El conseller d'Hisenda i Administració Pública: Juan Carlos Moragues Ferrer.  
  
Acord de la Mesa General de Negociació I pel qual es modifica l'acord d'esta sobre condicions de treball i retribucions del personal dels sectors de l'Administració de la Generalitat, docent, sanitari i de justícia, en el marc del diàleg social per al període 2014-2015  
  
  
Reunits a València, el 17 de setembre de 2014, en l'àmbit de la Mesa General de Negociació I, de personal funcionari, estatutari i laboral, i a l'empara del que establix l'article 33 i concordants de la Llei 7/2007, de 12 d'abril, de l'Estatut Bàsic de l'Empleat Públic (EBEP), i els articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, les representacions de la Generalitat i de les organitzacions sindicals presents en l'esmentada Mesa General de Negociació,  
  
Manifesten  
I. Que el 10 de setembre de 2014 es va reunir la Comissió Paritària a què fa referència l'apartat sext de l'Acord de la Mesa General de Negociació I de la Generalitat sobre condicions de treball i retribucions del personal dels sectors de l'Administració de la Generalitat, docent, sanitari i de justícia, en el marc del diàleg social per al període 2014-2015, subscrit el 23 d'octubre de 2013, per a ser informada sobre les qüestions pressupostàries sorgides que dificulten poder donar adequat compliment a l'apartat d'este corresponent a la implantació, meritació i percepció de la carrera professional horitzontal i l'avaluació de l'exercici del personal empleat públic fix al servici de l'Administració de la Generalitat.  
  
II. Que entre les funcions d'esta Comissió Paritària es troben les de fer el seguiment, valoració i anàlisi del desplegament de l'Acord del 23 d'octubre de 2013, entre les quals es troba l'avaluació de la proposta del percentatge de percepció del complement de carrera professional horitzontal del personal fix de l'Administració de la Generalitat.  
  
III. Que després d'esta reunió, la Comissió Paritària va decidir elevar a la Mesa General de Negociació I esta proposta de modificació de l'Acord de la Mesa General de Negociació I de la Generalitat sobre condicions de treball i retribucions del personal dels sectors de l'Administració de la Generalitat, docent, sanitari i de justícia, en el marc del diàleg social per al període 2014-2015, subscrit el 23 d'octubre de 2013.  
Per tot això, fruit de les negociacions dutes a terme entre la Generalitat i les organitzacions sindicals presents en la Mesa General de Negociació I i després de l'emissió prèvia de l'informe favorable de la Direcció General de Pressupostos, de data 12 de setembre de 2014, es firma el present  
  
Acord  
Primer. Modificació de l'apartat quart, 1.2, de l'acord: «Mesures en relació amb les condicions de treball del personal empleat públic de la Generalitat inclòs en l'àmbit d'aplicació d'este acord»  
  
1.2. Personal funcionari de carrera de l'Administració de la Generalitat  
- S'iniciarà la implantació de la carrera professional horitzontal a partir de l'1 de gener de 2014, i s'haurà d'elaborar en el primer trimestre del mencionat any la disposició reglamentària que regule l'avaluació de l'exercici vinculada a esta i la realització de l'esmentada avaluació al personal inclòs en l'àmbit d'aplicació d'esta, al llarg de l'exercici 2014.  
  
- Amb efectivitat de l'1 de gener de 2015, es durà a terme la meritació i la percepció del complement de carrera professional horitzontal corresponent al grau que es reconega al personal funcionarial de carrera en aplicació del que s'establisca en la disposició reglamentària que regule l'avaluació de l'exercici i la carrera professional horitzontal per a l'Administració de la Generalitat i en la forma corresponent. Tot això de conformitat amb el calendari d'implantació progressiva, durant el període transitori.  
- El gasto públic màxim que es destinarà durant el primer exercici pressupostari d'implantació de la carrera professional horitzontal estarà entre 5 i 6 milions d'euros.  
- L'avaluació de l'exercici s'efectuarà valorant el compliment dels objectius establits prèviament per l'Administració, la professionalitat en l'exercici de les tasques assignades, la iniciativa i la participació per a la millora de la qualitat del servici públic, així com el desenrotllament i la transferència de coneixements, que possibilitaran una anàlisi i avaluació sistemàtics i periòdics del treball desenrotllat.  
- Els imports dels graus de desenrotllament professional que correspondran a cada grup o subgrup professional en cada tram seran les quanties establides actualment per a estos en els sistemes de carrera professional vigents en la Generalitat Valenciana.  
- L'avaluació de l'exercici realitzada al llarg de 2014 no suposarà en cap cas que esta puga tindre efectes econòmics retroactius anteriors a l'1 de gener de 2015, sent l'efectivitat econòmica la que expressament s'indique en cada acte administratiu pel qual es reconega el grau de carrera professional del funcionari de carrera que siga procedent en cada cas.  
- La determinació exacta de la percepció i meritació dels percentatges que corresponga a cada funcionària o funcionari de carrera, segons el grau del complement de carrera horitzontal que se li reconega com a conseqüència de l'avaluació de l'exercici, durant el període transitori d'implantació, que tindrà una duració de tres exercicis pressupostaris comptadors des de l'1 de gener de 2015, serà el que s'establix a continuació:  
a) Entre l'1 de gener i el 31 de desembre de 2015:  
1r. Personal de les agrupacions professionals funcionarials: el 15 % del complement.  
2n. Personal del subgrup C2: el 12 % del complement.  
3r. Personal del subgrup C1 i B: el 10 % del complement.  
4t. Personal dels subgrups A2 i A1: el 9 % del complement.  
b) Entre l'1 de gener i el 31 de desembre de 2016, un 33 % més del complement del grup, subgrup o agrupació professional funcionarial reconegut a què es pertanga.  
c) Entre l'1 de gener i el 31 de desembre de 2017, la resta fins a aconseguir el 100 % del total del complement reconegut.  
  
Segon. Efectivitat de la modificació  
Esta modificació s'incorpora al contingut de l'Acord subscrit entre les parts el 23 d'octubre de 2013, i té el mateix abast i efectes jurídics que el contingut de l'acord del qual deriva.  
  
  
  
Tercer. Publicitat de l'acord  
Este acord, una vegada ratificat, es remetrà al Diari Oficial de la Comunitat Valenciana per a la publicació.  
  
Per la Generalitat:  
El secretari autonòmic d'Administració Pública: Pedro García Ribot, vicepresident de la Mesa General de Negociació I, en substitució del president.  
  
Por les organitzacions sindicals:  
Per UGT-PV: M.ª Teresa Montaner Soria.  
Per CC.OO. PV: Juan Cruz Ruiz.  
Per CSI-F: Alicia Torres Palanca.  
Per FSES: Ana Pareja Langreo.